ai4bharat/Pralekha huggingface dataset:
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਅਨਲਿਮਿਟਿਡ ਲਾਈਬਿਲਿਟੀ ਲਈ ਤੀਜੇ ਪੱਖ ਦੇ ਬੀਮੇ ਦੇ ਵਾਸਤੇ ਆਧਾਰ ਪ੍ਰੀਮੀਅਮ ਬਾਰੇ ਨੋਟੀਫਿਕੇਸ਼ਨ ਜਾਰੀ
ਰੋਡ ਟ੍ਰਾਂਸਪੋਰਟ ਅਤੇ ਹਾਈਵੇਅਜ਼ ਮੰਤਰਾਲੇ ਨੇ 25.05.2022 ਨੂੰ ਭਾਰਤੀ ਬੀਮਾ ਰੈਗੂਲੇਟਰ ਅਤੇ ਵਿਕਾਸ ਅਥਾਰਿਟੀ ਦੀ ਸਲਾਹ ਨਾਲ ਮੋਟਰਵਾਹਨ  ਨਿਯਮ, 2022 ਦੇ ਸੰਬੰਧ ਵਿੱਚ ਨੋਟੀਫਿਕੇਸ਼ਨ ਜਾਰੀ ਕੀਤਾ। ਇਹ ਨਿਯਮ 1 ਜੂਨ, 2022 ਤੋ ਲਾਗੂ ਹੋਣਗੇ।
ਇਸ ਨਿਯਮ ਦੇ ਤਹਿਤ ਵੱਖ-ਵੱਖ ਵਰਗਾਂ ਦੇ ਵਾਹਨਾਂ ਲਈ ਅਸੀਮਿਤ ਦੇਣਦਾਰੀ ਦੇ ਵਾਸਤੇ ਤੀਜੇ ਪੱਖ ਬੀਮੇ ਲਈ ਅਧਾਰ ਪ੍ਰੀਮੀਅਮ ਅਧਿਸੂਚਿਤ ਕੀਤਾ ਗਿਆ ਹੈ। ਇਨ੍ਹਾਂ ਨਿਯਮਾਂ ਵਿੱਚ ਪ੍ਰੀਮੀਅਮ ਵਿੱਚ ਨਿਮਨਲਿਖਤ ਰਿਆਇਤਾਂ ਦੀ ਵੀ ਅਨੁਮਤੀ ਹੈ-
-
ਵਿੱਦਿਅਕ ਸੰਸਥਾਨ ਦੀਆਂ ਬਸਾਂ ਨੂੰ 15% ਦੀ ਛੂਟ ਪ੍ਰਦਾਨ ਕੀਤੀ ਗਈ ਹੈ।
-
ਵਿੰਟੇਜ ਕਾਰ ਦੇ ਰੂਪ ਵਿੱਚ ਰਜਿਸਟ੍ਰਡ ਨਿਜੀ ਕਾਰ ਲਈ ਪ੍ਰੀਮੀਅਮ ਦੇ 50% ਦੇ ਰਿਆਇਤੀ ਮੁੱਲ ਦੀ ਅਨੁਮਤੀ ਦਿੱਤੀ ਗਈ ਹੈ।
-
ਇਲੈਕਟ੍ਰਿਕ ਅਤੇ ਹਾਈਬ੍ਰਿਡ ਇਲੈਕਟ੍ਰਿਕ ਵਾਹਨਾਂ ਲਈ ਪ੍ਰੀਮੀਅਮ ‘ਤੇ ਕ੍ਰਮਵਾਰ 15% ਅਤੇ 7.5% ਦੀ ਛੂਟ ਦੀ ਅਨੁਮਤੀ ਦਿੱਤੀ ਗਈ ਹੈ।
ਗਜਟ ਨੋਟੀਫਿਕੇਸ਼ਨ ਨੂੰ ਦੇਖਣ ਲਈ ਇੱਥੇ ਕਲਿੱਕ ਕਰੇ :
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਰੇਲਵੇ ਮੰਤਰਾਲੇ ਅਤੇ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦੁਆਰਾ ਰੇਲਵੇ ਪਰਿਸਰਾਂ ’ਚ ਸੰਗਠਿਤ ਸਿੰਗਲ ਵਿੰਡੋ ਫ਼ਿਲਮਿੰਗ ਪ੍ਰਬੰਧ ਕਾਇਮ
ਹੁਣ ਫ਼ਿਲਮਸਾਜ਼ ਰੇਲਵੇ ਮੰਤਰਾਲੇ ਤੋਂ ਫ਼ਿਲਮਾਉਣ ਦੀ ਪ੍ਰਵਾਨਗੀ ਲੈਣ ਲਈ ਐੱਫਐੱਫਓ ਦੇ ਵੈੱਬ ਪੋਰਟਲ www.ffo.gov.in ਰਾਹੀਂ ਅਰਜ਼ੀ ਦੇ ਸਕਦੇ ਹਨ
ਰੇਲਵੇਜ਼ ’ਚ ਫ਼ਿਲਮਾਂਕਣ  ਨੂੰ ਸੁਖਾਲਾ ਬਣਾਉਣ ਲਈ ‘ਨੈਸ਼ਨਲ ਫ਼ਿਲਮ ਡਿਵੈਲਪਮੈਂਟ ਕਾਰਪੋਰੇਸ਼ਨ’  ਅਤੇ ਰੇਲਵੇ ਮੰਤਰਾਲੇ ’ਚ ‘ਫ਼ਿਲਮ ਫ਼ੈਸਿਲੀਟੇਸ਼ਨ ਆਫ਼ਿਸ’  ਸੈੱਟ–ਅੱਪ ਨੇ ਇੱਕ ‘ਸਿੰਗਲ ਵਿੰਡੋ ਫ਼ਿਲਮਿੰਗ ਪ੍ਰਬੰਧ’ ਕਾਇਮ ਕਰਨ ਲਈ ਹੱਥ ਮਿਲਾਇਆ ਹੈ, ਤਾਂ ਜੋ ਸਾਰੇ ਰੇਲ ਪਰਿਸਰਾਂ ’ਚ ਕਾਰਗਰ ਤੇ ਕਾਰਜਕੁਸ਼ਲ ਢੰਗ ਨਾਲ ਫ਼ਿਲਮਾਂ ਸ਼ੂਟ ਕਰਨ ਦੀ ਇਜਾਜ਼ਤ ਲਈ ਜਾ ਸਕੇ। ਰੇਲਵੇਜ਼ ਸਦਾ ਹੀ ਭਾਰਤ ਦੇ ਸਿਨੇਮਾਈ ਅਨੁਭਵ ਦਾ ਹਿੱਸਾ ਰਹੇ ਹਨ। ਬਹੁਤ ਸਾਰੀਆਂ ਫ਼ਿਲਮਾਂ ’ਚ ਭਾਰਤੀ ਰੇਲਵੇਜ਼ ਨੂੰ ਸੈਲਿਯੂਲਾਇਡ ਉੱਤੇ ਬਹੁਤ ਸੋਹਣੀ ਤਰ੍ਹਾਂ ਫ਼ਿਲਮਾਇਆ ਗਿਆ ਹੈ।
ਐੱਫਐੱਫਓ  ਦੀ ਸਥਾਪਨਾ ਭਾਰਤ ’ਚ ਫ਼ਿਲਮਾਂਕਣ ਨੂੰ ਸੁਖਾਲਾ ਬਣਾਉਣ ਅਤੇ ਪੁਰੀ ਦੁਨੀਆ ਦੇ ਫ਼ਿਲਮਸਾਜ਼ਾਂ ਲਈ ਦੇਸ਼ ਨੂੰ ਇੱਕ ਤਰਜੀਹੀ ਟਿਕਾਣਾ ਬਣਾਉਣ ਦੇ ਮੰਤਵ ਨਾਲ ਕੀਤੀ ਗਈ ਹੈ। ਇਸ ਦਾ ਵੈੱਬ ਪੋਰਟਲ ਸਮੁੱਚੇ ਭਾਰਤ ’ਚ ਫ਼ਿਲਮਾਂ ਸ਼ੂਟ ਕਰਨ ਲਈ ਸਿੰਗਲ ਵਿੰਡੋ ਸੁਵਿਧਾਕਰਣ ਅਤੇ ਪ੍ਰਵਾਨਗੀ ਪ੍ਰਬੰਧ ਦੇ ਨਾਲ–ਨਾਲ ਭਾਰਤ ’ਚ ਫ਼ਿਲਮਾਂ ਸ਼ੂਟ ਕਰਨ ਵਾਸਤੇ ਵੰਨ–ਸਟੌਪ ਡਿਜੀਟਲ ਭੰਡਾਰ ਵੀ ਹੈ।
ਹੁਣ ਤੱਕ ਅੰਤਰਰਾਸ਼ਟਰੀ ਅਤੇ ਭਾਰਤੀ ਫ਼ਿਲਮਸਾਜ਼ਾਂ  ਨੂੰ ਰੇਲਵੇਜ਼ ਵਿੱਚ ਫ਼ਿਲਮ ਸ਼ੂਟਿੰਗ ਦੀਆਂ ਪ੍ਰਵਾਨਗੀਆਂ ਹਾਸਲ ਕਰਨ ਹਿਤ ਅਰਜ਼ੀਆਂ ਦੇਣ ਵਾਸਤੇ 17 ਜ਼ੋਨਲ ਰੇਲਵੇਜ਼ ਤੇ ਰੇਲਵੇ ਬੋਰਡ  ਦੇ ਮੁੱਖ ਲੋਕ ਸੰਪਰਕ ਅਧਿਕਾਰੀਆਂ ਦੇ ਦਫ਼ਤਰਾਂ ਦੇ ਚੱਕਰ ਲਾਉਣੇ ਪੈਂਦੇ ਰਹੇ ਹਨ। ਹੁਣ ਸਿੰਗਲ ਵਿੰਡੋ ਸੁਵਿਧਾਕਾਰ ਵਜੋਂ ਐੱਫਐੰਫ਼ਓ ਵੈੱਬ ਪੋਰਟਲ  ਦੇ ਯੋਗ ਹੋਣ ਤੋਂ ਬਾਅਦ ਇੱਕ ਜ਼ੋਨਲ ਰੇਲਵੇਜ਼ ਤੋਂ ਵੱਧ ਦੇ ਅਧਿਕਾਰ–ਖੇਤਰ ਅਧੀਨ ਪੈਂਦੇ ਵਿਭਿੰਨ ਰੇਲਵੇ ਸਥਾਨਾਂ ’ਤੇ ਫ਼ਿਲਮਾਂ ਦੀ ਸ਼ੂਟਿੰਗ ਕਰਨ ਲਈ ਫ਼ਿਲਮਸਾਜ਼ ਕੇਂਦਰੀਕ੍ਰਿਤ ਤਰੀਕੇ ਨਾਲ ਔਨਲਾਈਨ ਅਰਜ਼ੀਆਂ ਜਮ੍ਹਾ ਕਰਵਾ ਸਕਦੇ ਹਨ। ਇੱਕ ਵਾਰ ਅਰਜ਼ੀ ਜਮ੍ਹਾ ਕਰਵਾਏ ਜਾਣ ’ਤੇ ਜ਼ੋਨਲ ਰੇਲਵੇਜ਼ ਦੇ ਸਬੰਧਿਤ ਅਘਿਕਾਰੀਆਂ ਨੂੰ ਸੂਚਿਤ ਕੀਤਾ ਜਾਵੇਗਾ ਅਤੇ ਉਹਅਰਜ਼ੀ ਨੂੰ ਐੱਫਐੱਫਓ ਪੋਰਟਲ ਨੂੰ ਵੇਖ ਸਕਦਗੇ ਅਤੇ ਪ੍ਰਵਾਨਗੀ ਦੇਣ ਦੀ ਲੋੜੀਂਦੀ ਪ੍ਰਕਿਰਿਆ ਤੋਂ ਬਾਅਦ ਪ੍ਰਵਾਨਗੀਆਂ ਅੱਪਲੋਡ ਕਰ ਸਕਣਗੇ। ਇਹ ਪੋਰਟਲ ਬਿਨੈਕਾਰ ਦੇ ਨਾਲ ਹੀ ਪ੍ਰਵਾਨਗੀ ਦੇਣ ਵਾਲੇ ਅਧਿਕਾਰੀ ਨੂੰ ਅਰਜ਼ੀ ਬਾਰੇ ਕੋਈ ਪ੍ਰਸ਼ਨ ਉਠਾਉਣ ਤੇ ਉਨ੍ਹਾਂ ਦਾ ਹੱਲ ਲੱਭਣ ਲਈ ਇੱਕ ਪਲੈਟਫ਼ਾਰਮ ਵੀ ਮੁਹੱਈਆ ਕਰਵਾਏਗਾ, ਤਾਂ ਜੋ ਸ਼ੂਟਿੰਗ ਦੀ ਇਜਾਜ਼ਤ ਲਈ ਬੇਨਤੀ ਉੱਤੇ ਪਾਰਦਰਸ਼ੀ ਢੰਗ ਨਾਲ ਅਤੇ ਸਮੇਂ–ਸਿਰ ਕਾਰਵਾਈ ਕੀਤੀ ਜਾ ਸਕੇ।
ਰੇਲਵੇ ਬੋਰਡ ਦੇ ਚੇਅਰਮੈਨ ਤੇ ਮੁੱਖ ਕਾਰਜਕਾਰੀ ਅਧਿਕਾਰੀ  ਸੁਨੀਤ ਸ਼ਰਮਾ ਨੇ ਕਿਹਾ,“ਭਾਰਤੀ ਰੇਲਵੇ ਦਾ ਭਾਰਤੀ ਸਿਨੇਮਾ ਨਾਲ ਲੰਮਾ ਸਬੰਧ ਰਿਹਾ ਹੈ ਅਤੇ ਉਸ ਨੇ ਹਮੇਸ਼ਾ ਵੱਖ-ਵੱਖ ਫਿਲਮਾਂ, ਗੀਤਾਂ ਅਤੇ ਦਸਤਾਵੇਜ਼ੀ ਫਿਲਮਾਂ ਦੀ ਸ਼ੂਟਿੰਗ ਲਈ ਭਾਰਤੀ ਸਿਨੇਮਾ ਨੂੰ ਲੋੜੀਂਦਾ ਸਹਿਯੋਗ ਦਿੱਤਾ ਹੈ। ਭਾਰਤੀ ਸਿਨੇਮਾ ਨੇ ਵੀ ਰੇਲਵੇ ਨੂੰ ਸਹੀ ਅਤੇ ਸੁਹਜਮਈ ਢੰਗ ਨਾਲ ਪੇਸ਼ ਕਰਕੇ ਆਪਣੀ ਭੂਮਿਕਾ ਨਿਭਾਈ ਹੈ। ਇਹ ਨਵੀਂ ਵਿਵਸਥਾ ਸਾਰੇ ਭੂਗੋਲਿਕ ਖੇਤਰਾਂ ਦੇ ਫਿਲਮ ਨਿਰਮਾਤਾਵਾਂ ਲਈ ਕੰਮ ਆਵੇਗੀ। ਅਸੀਂ ਵੱਖ-ਵੱਖ ਰੇਲਵੇ ਪਰਿਸਰਾਂ 'ਚ ਫਿਲਮਾਂਕਣ ਲਈ ਔਨਲਾਈਨ ਅਰਜ਼ੀ ਦੇਣ ਲਈ ਫਿਲਮ ਨਿਰਮਾਤਾਵਾਂ ਦਾ ਸੁਆਗਤ ਕਰਦੇ ਹਾਂ ਅਤੇ ਉਮੀਦ ਕਰਦੇ ਹਾਂ ਕਿ ਰੇਲਵੇ ਨੂੰ ਭਵਿੱਖ ਵਿੱਚ ਵੀ ਸਕ੍ਰਿਪਟਾਂ ਅਤੇ ਬਿਰਤਾਂਤਾਂ ਵਿੱਚ ਇੱਕ ਜੀਵੰਤ ਕਿਰਦਾਰ ਵਜੋਂ ਦਰਸਾਇਆ ਜਾਵੇਗਾ।
ਇਸ ਸਬੰਧ ਵਿੱਚ ਸਕੱਤਰ, ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ, ਸ਼੍ਰੀ ਅਪੂਰਵ ਚੰਦਰਾ ਨੇ ਕਿਹਾ, “ਮੁੱਖ ਉਦੇਸ਼ ਵੱਖ-ਵੱਖ ਸਥਾਨਾਂ ਜਿਵੇਂ ਕਿ ਰੇਲਵੇ, ਜਿੱਥੇ ਵਿਲੱਖਣ, ਵਿਸ਼ੇਸ਼ ਲੋਕੇਸ਼ਨਾਂ ਪਹੁੰਚਯੋਗ ਹਨ, 'ਤੇ ਫਿਲਮਾਂਕਣ ਦੀ ਸੁਵਿਧਾ ਦੇ ਕੇ ਫਿਲਮ ਨਿਰਮਾਤਾਵਾਂ ਨੂੰ ਸੁਵਿਧਾ ਦੇਣਾ ਹੈ, ਜੋ ਫਿਲਮ ਦੀ ਕਹਾਣੀ ਨੂੰ ਅੱਗੇ ਵਧਾਉਣ ਵਿੱਚ ਮਦਦਗਾਰ ਹੁੰਦੇ ਹਨ। ਵੱਖ-ਵੱਖ ਸਬੰਧਿਤ ਧਿਰਾਂ ਨਾਲ ਜੁੜਨ ਦੀ ਸਾਡੀ ਕੋਸ਼ਿਸ਼ ਇਸੇ ਦਿਸ਼ਾ ਵਿੱਚ ਹੈ। ਰੇਲਵੇ ਹਮੇਸ਼ਾ ਭਾਰਤ ਦੇ ਸਿਨੇਮਾ ਇਤਿਹਾਸ ਦਾ ਇੱਕ ਮਹੱਤਵਪੂਰਨ ਹਿੱਸਾ ਰਿਹਾ ਹੈ ਅਤੇ ਫਿਲਮ ਨਿਰਮਾਤਾਵਾਂ ਨੂੰ ਭਾਰਤ ਦੇ ਵਿਸ਼ਾਲ ਅਤੇ ਵਿਲੱਖਣ ਰੇਲਵੇ ਨੈੱਟਵਰਕ ਨੂੰ ਆਪਣੇ ਬਿਰਤਾਂਤ ਵਿੱਚ ਬੁਣਨ ਲਈ ਇਸ ਨਵੀਂ ਬਣਾਈ ਵਿਵਸਥਾ ਦਾ ਲਾਭ ਲੈਣਾ ਚਾਹੀਦਾ ਹੈ।
ਐੱਫਐੱਫਓ ਦਾ ਪੋਰਟਲ www.ffo.gov.in ਰੇਲਵੇ ਦੀ ਤਰਫੋਂ ਫੀਚਰ ਫਿਲਮਾਂ, ਟੀਵੀ/ਵੈੱਬ ਸ਼ੋਅ ਅਤੇ ਸੀਰੀਜ਼ ਲਈ ਅਰਜ਼ੀਆਂ ਪ੍ਰਵਾਨ ਕਰੇਗਾ। ਨਿਰਮਾਤਾ ਦਸਤਾਵੇਜ਼ੀ/ਸੰਗੀਤ ਵੀਡੀਓਜ਼ ਅਤੇ AV ਇਸ਼ਤਿਹਾਰਾਂ ਲਈ ਸਿੱਧੇ ਰੇਲਵੇ ਨੂੰ ਅਰਜ਼ੀ ਦੇ ਸਕਦੇ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਭਾਰਤ-ਲਕਸਮਬਰਗ ਵਰਚੁਅਲ ਦੁਵੱਲੇ ਸਮਿਟ ਸਮੇਂ ਪ੍ਰਧਾਨ ਮੰਤਰੀ ਦੀਆਂ ਸ਼ੁਰੂਆਤੀ ਟਿੱਪਣੀਆਂ ਦਾ ਮੂਲ-ਪਾਠ
Excellency, ਨਮਸਕਾਰ!
ਸਭ ਤੋਂ ਪਹਿਲਾਂ ਮੈਂ COVID-19 ਮਹਾਮਾਰੀ ਕਾਰਨ ਲਕਸਮਬਰਗ ਵਿੱਚ ਹੋਈ ਜਾਨ ਹਾਨੀ ਦੇ ਲਈ ਮੇਰੀ ਤਰਫੋਂ 130 ਕਰੋੜ ਭਾਰਤ ਵਾਸੀਆਂ ਦੀ ਤਰਫੋਂ ਸੰਵੇਦਨਾ ਪ੍ਰਗਟ ਕਰਦਾ ਹਾਂ। ਅਤੇ ਇਸ ਕਠਿਨ ਸਮੇਂ ਵਿੱਚ ਤੁਹਾਡੀ ਕੁਸ਼ਲ ਅਗਵਾਈ ਦਾ ਅਭਿਨੰਦਨ ਵੀ ਕਰਦਾ ਹਾਂ।
Excellency,
ਅੱਜ ਦੀ ਸਾਡੀ Virtual Summit ਮੇਰੀ ਦ੍ਰਿਸ਼ਟੀ ਤੋਂ ਬਹੁਤ ਮਹੱਤਵਪੂਰਨ ਹੈ। ਤੁਸੀਂ ਅਤੇ ਮੈਂ ਵਿਭਿੰਨ ਅੰਤਰਰਾਸ਼ਟਰੀ ਮੰਚਾਂ ‘ਤੇ ਮਿਲਦੇ ਰਹੇ ਹਾਂ, ਲੇਕਿਨ ਪਿਛਲੇ ਦੋ ਦਹਕਿਆਂ ਵਿੱਚ ਭਾਰਤ ਅਤੇ ਲਕਸਮਬਰਗ ਦੇ ਦਰਮਿਆਨ ਇਹ ਪਹਿਲੀ ਰਸਮੀ Summit ਹੈ।
ਅੱਜ ਜਦੋਂ ਵਿਸ਼ਵ COVID-19 pandemic ਦੀ ਆਰਥਿਕ ਅਤੇ ਸਿਹਤ ਚੁਣੌਤੀਆਂ ਨਾਲ ਜੂਝ ਰਿਹਾ ਹੈ, ਭਾਰਤ-ਲਕਸਮਬਰਗ partnership ਦੋਨਾਂ ਦੇਸ਼ਾਂ ਦੇ ਨਾਲ-ਨਾਲ ਦੋਨਾਂ ਖੇਤਰਾਂ ਦੀ recovery ਦੇ ਲਈ ਉਪਯੋਗੀ ਹੋ ਸਕਦੀ ਹੈ। Democracy, rule of law ਅਤੇ freedom ਜਿਹੇ ਸਾਂਝੇ ਆਦਰਸ਼ ਸਾਡੇ ਸਬੰਧਾਂ ਅਤੇ ਆਪਸੀ ਸਹਿਯੋਗ ਨੂੰ ਮਜ਼ਬੂਤੀ ਦਿੰਦੇ ਹਨ। ਭਾਰਤ ਅਤੇ ਲਕਸਮਬਰਗ ਦੇ ਦਰਮਿਆਨ ਆਰਥਿਕ ਅਦਾਨ-ਪ੍ਰਦਾਨ ਵਧਾਉਣ ਦਾ ਬਹੁਤ potential ਹੈ।
ਸਟੀਲ, financial technology, digital domain ਜਿਹੇ ਖੇਤਰਾਂ ਵਿੱਚ ਸਾਡੇ ਦਰਮਿਆਨ ਹੁਣ ਵੀ ਚੰਗਾ ਸਹਿਯੋਗ ਹੈ- ਕਿੰਤੁ ਇਸ ਨੂੰ ਹੋਰ ਅੱਗੇ ਲੈ ਜਾਣ ਦੀ ਅਪਾਰ ਸੰਭਾਵਨਾਵਾਂ ਹਨ। ਮੈਨੂੰ ਪ੍ਰਸੰਨਤਾ ਹੈ ਕਿ ਕੁਝ ਦਿਨ ਪਹਿਲਾਂ ਸਾਡੀ space agency ਨੇ ਲਕਸਮਬਰਗ ਦੇ ਚਾਰ satellites ਲਾਂਚ ਕੀਤੇ। Space ਦੇ ਖੇਤਰ ਵਿੱਚ ਵੀ ਅਸੀਂ ਆਪਸ ਅਦਾਨ-ਪ੍ਰਦਾਨ ਵਧਾ ਸਕਦੇ ਹਾਂ।
International Solar Alliance - ISA ਵਿੱਚ ਲਕਸਮਬਰਗ ਦੇ ਸ਼ਾਮਲ ਹੋਣ ਦੇ ਐਲਾਨ ਦਾ ਅਸੀਂ ਸੁਆਗਤ ਕਰਦੇ ਹਾਂ। ਅਤੇ ਤੁਹਾਨੂੰ Coalition for Disaster Resilient Infrastructure join ਕਰਨ ਦੇ ਲਈ ਸੱਦਾ ਦਿੰਦੇ ਹਾਂ।
ਇਸ ਵਰ੍ਹੇ ਅਪ੍ਰੈਲ ਵਿੱਚ His Royal Highness the Grand Duke ਦੀ ਭਾਰਤ ਯਾਤਰਾ COVID - 19 ਦੇ ਕਾਰਨ ਮੁਲਤਵੀ ਕਰਨੀ ਪਈ। ਅਸੀਂ ਜਲਦੀ ਉਨ੍ਹਾਂ ਦਾ ਭਾਰਤ ਵਿੱਚ ਸੁਆਗਤ ਕਰਨ ਦੀ ਕਾਮਨਾ ਕਰਦੇ ਹਾਂ। ਮੈਂ ਚਾਹਾਂਗਾ ਕਿ ਤੁਸੀਂ ਵੀ ਜਲਦੀ ਹੀ ਭਾਰਤ ਯਾਤਰਾ ‘ਤੇ ਆਓ।
Excellency,
ਹੁਣ ਮੈਂ ਤੁਹਾਨੂੰ ਸ਼ੁਰੂਆਤੀ ਟਿੱਪਣੀਆਂ ਲਈ ਸੱਦਾ ਦੇਣਾ ਚਾਹੁੰਦਾ ਹਾਂ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਗਣੇਸ਼ ਚਤੁਰਥੀ ਦੇ ਜਸ਼ਨ ਵਿੱਚ ਸ਼੍ਰੀ ਪੀਯੂਸ਼ ਗੋਇਲ ਦੇ ਨਿਵਾਸ 'ਤੇ ਸ਼ਾਮਲ ਹੋਏ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਕੇਂਦਰੀ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਦੇ ਨਿਵਾਸ ਸਥਾਨ ‘ਤੇ ਗਣੇਸ਼ ਚਤੁਰਥੀ ਜਸ਼ਨਾਂ ਵਿੱਚ ਹਿੱਸਾ ਲਿਆ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ :
“ਗਣੇਸ਼ ਚਤੁਰਥੀ ਦੇ ਸ਼ੁਭ ਅਵਸਰ 'ਤੇ ਮੇਰੇ ਸਹਿਯੋਗੀ ਪੀਯੂਸ਼ ਗੋਇਲ  ਜੀ ਦੇ ਨਿਵਾਸ 'ਤੇ ਪ੍ਰੋਗਰਾਮ ਵਿੱਚ ਗਿਆ।
ਭਗਵਾਨ ਸ਼੍ਰੀ ਗਣੇਸ਼ ਜੀ ਦਾ ਅਸ਼ੀਰਵਾਦ ਸਾਡੇ ਉੱਤੇ ਹਮੇਸ਼ਾ ਬਣਿਆ ਰਹੇ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਪੀ.ਵੀ. ਨਰਸਿਮਹਾ ਰਾਓ ਦੀ ਜਨਮ ਵਰ੍ਹੇਗੰਢ ’ਤੇ ਉਨ੍ਹਾਂ ਨੂੰ ਯਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਪ੍ਰਧਾਨ ਮੰਤਰੀ, ਸ਼੍ਰੀ ਪੀ.ਵੀ. ਨਰਸਿਮਹਾ ਰਾਓ ਦੀ ਜਨਮ ਵਰ੍ਹੇਗੰਢ ’ਤੇ ਉਨ੍ਹਾਂ ਨੂੰ ਯਾਦ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਸ਼੍ਰੀ ਪੀ.ਵੀ. ਨਰਸਿਮਹਾ ਰਾਓ ਜੀ ਦੀ ਜਨਮ ਵਰ੍ਹੇਗੰਢ ’ਤੇ ਉਨ੍ਹਾਂ ਨੂੰ ਯਾਦ ਕਰ ਰਿਹਾ ਹਾਂ। ਉਨ੍ਹਾਂ ਦੀ ਦੂਰਦਰਸ਼ੀ ਲੀਡਰਸ਼ਿਪ ਅਤੇ ਭਾਰਤ ਦੇ ਵਿਕਾਸ ਦੇ ਪ੍ਰਤੀ ਉਨ੍ਹਾਂ ਦੀ ਪ੍ਰਤੀਬੱਧਤਾ ਧਿਆਨ ਦੇਣ ਯੋਗ ਸੀ। ਅਸੀਂ ਆਪਣੇ ਦੇਸ਼ ਦੀ ਪ੍ਰਗਤੀ ਵਿੱਚ ਉਨ੍ਹਾਂ ਦੇ ਅਮੁੱਲ ਯੋਗਦਾਨ ਦਾ ਸਨਮਾਨ ਕਰਦੇ ਹਾਂ।”
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੋਵਿਡ -19 ਟੀਕਿਆਂ ਦੀ ਉਪਲਬਧਤਾ ਸਬੰਧੀ ਤਾਜ਼ਾ ਜਾਣਕਾਰੀ
ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਟੀਕਿਆਂ ਦੀਆਂ 70.31 ਕਰੋੜ ਤੋਂ ਵੱਧ ਖੁਰਾਕਾਂ ਮੁਹੱਈਆ ਕਰਵਾਈਆਂ ਗਈਆਂ
5.64 ਕਰੋੜ ਤੋਂ ਵੱਧ ਖੁਰਾਕਾਂ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਕੋਲ ਅਜੇ ਵੀ ਪ੍ਰਬੰਧਨ ਲਈ ਉਪਲਬਧ ਹਨ; ਲਗਭਗ 8 ਲੱਖ ਤੋਂ ਵੱਧ ਖੁਰਾਕਾਂਪਾਈਪਲਾਈਨ ਵਿੱਚ ਹਨ
ਕੇਂਦਰ ਸਰਕਾਰ ਦੇਸ਼ ਭਰ ਵਿੱਚ ਕੋਵਿਡ -19 ਟੀਕਾਕਰਣ ਦੇ ਦਾਇਰੇ ਨੂੰ ਤੇਜ਼ ਕਰਨ ਅਤੇ
ਵਧਾਉਣ ਲਈ ਵਚਨਬੱਧ ਹੈ। ਕੋਵਿਡ 19 ਟੀਕਾਕਰਣ ਦਾ ਨਵਾਂ ਸਰਵਵਿਆਪੀਕਰਣ ਪੜਾਅ
21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਹੈ। ਟੀਕੇ ਲਗਾਉਣ ਦੀ ਮੁਹਿੰਮ ਸੁਚੱਜੇ ਢੰਗ ਨਾਲ ਚਲਾਉਣ
ਲਈ ਹੋਰ ਟੀਕਿਆਂ ਦੀ ਉਪਲਬਧਤਾ ਯਕੀਨੀ ਬਣਾਉਣ ਲਈ, ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ
ਨੂੰ ਵੈਕਸੀਨ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਦਿਤੀ ਗਈ ਤਾਂ ਜੋ ਉਹ ਬੇਹਤਰ ਯੋਜਨਾ ਨਾਲ
ਟੀਕੇ ਲਗਾਉਣ ਦਾ ਇੰਤਜਾਮ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਲੜੀ ਨੂੰ ਸੁਚਾਰੂ ਕੀਤਾ ਜਾ ਸਕੇ I
ਦੇਸ਼ ਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਵਜੋਂ, ਭਾਰਤ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ
ਨੂੰ ਕੋਵਿਡ ਟੀਕੇ ਮੁਫਤ ਮੁਹੱਈਆ ਕਰਵਾ ਕੇ ਸਹਾਇਤਾ ਕਰ ਰਹੀ ਹੈ। ਕੋਵਿਡ 19 ਟੀਕਾਕਰਣ
ਮੁਹਿੰਮ ਦੇ ਸਰਵਵਿਆਪੀਕਰਣ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਦੇਸ਼ ਵਿੱਚ ਟੀਕੇ ਨਿਰਮਾਤਾਵਾਂ
ਵੱਲੋਂ ਤਿਆਰ ਕੀਤੇ ਜਾ ਰਹੇ 75 ਪ੍ਰਤੀਸ਼ਤ ਟੀਕੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ (ਬਿਨਾਂ ਕਿਸੇ
ਕੀਮਤ ਦੀ) ਖਰੀਦ ਮਗਰੋਂ ਮੁਫਤ ਮੁਹੱਈਆ ਕਰਵਾਏਗੀ ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
|
|
|
|
|
|
|
|
|
|
|
|
ਸਪਲਾਈ ਕੀਤੀਆਂ ਗਈਆਂ ਖੁਰਾਕਾਂ
|
|
70,31,70,775
|
|
|
|
|
|
8,02,550
|
|
|
|
ਖੁਰਾਕਾਂ ਪਾਈਪ ਲਾਈਨ ਵਿੱਚ
|
|
|
|
|
|
5,64,50,070
|
|
|
|
ਖੁਰਾਕਾਂ ਪ੍ਰਬੰਧ ਲਈ ਅਜੇ ਵੀ ਉਪਲੱਬਧ
|
|
ਸਾਰੇ ਸਰੋਤਾਂ ਵੱਲੋਂ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਹੁਣ ਤੱਕ 70.31 ਕਰੋੜ ਤੋਂ ਵੀ ਜ਼ਿਆਦਾ
 ਟੀਕਿਆਂ ਦੀਆਂ ਖੁਰਾਕਾਂ ਭਾਰਤ ਸਰਕਾਰ  ਅਤੇ ਸਿੱਧੀ
ਰਾਜ ਖਰੀਦ ਸ਼੍ਰੇਣੀ ਦੁਆਰਾ ਮੁਹੱਈਆ ਕਰਵਾਈਆਂ ਜਾ ਚੁੱਕੀਆਂ ਹਨ । ਇਸ ਤੋਂ ਇਲਾਵਾ,
ਲਗਭਗ 8 ਲੱਖ ਤੋਂ ਵੀ ਜ਼ਿਆਦਾ ਖੁਰਾਕਾਂ  ਪਾਈਪਲਾਈਨ ਵਿੱਚ ਹਨ।
ਰਾਜਾਂ/ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਨਿੱਜੀ ਹਸਪਤਾਲਾਂ ਕੋਲ ਪ੍ਰਬੰਧਨ ਲਈ ਅਜੇ ਵੀ
5.64 ਕਰੋੜ  ਤੋਂ ਵੀ ਜ਼ਿਆਦਾ ਕੋਵਿਡ ਟੀਕਾਕਰਣ ਖੁਰਾਕਾਂ ਉਪਲਬੱਧ ਹਨ ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਗਡਕਰੀ ਨੇ ਸੜਕਾਂ ਦੀ ਉਸਾਰੀ ਵਿੱਚ ਗੁਣਵਤਾ ਵਿੱਚ ਕੋਈ ਕਮੀ ਕੀਤੇ ਬਗੈਰ ਇਨੋਵੇਸ਼ਨ ਅਤੇ ਖੋਜ ਦੁਆਰਾ ਸਟੀਲ ਅਤੇ ਸੀਮਿੰਟ ਦੀ ਵਰਤੋਂ ਨੂੰ ਘਟਾਉਣ ਲਈ ਕਿਹਾ
ਕੇਂਦਰੀ ਰੋਡ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਕਿਹਾ ਹੈ ਕਿ ਗੁਣਵਤਾ ਵਿੱਚ ਕੋਈ ਕਮੀ ਕੀਤੇ ਬਿਨਾਂ ਨਵੀਨਤਾ ਅਤੇ ਖੋਜ ਦੁਆਰਾ ਸੜਕ ਨਿਰਮਾਣ ਵਿੱਚ ਸਟੀਲ ਅਤੇ ਸੀਮੇਂਟ ਦੀ ਵਰਤੋਂ ਘੱਟ ਕੀਤੀ ਜਾਣੀ ਚਾਹੀਦੀ ਹੈ। “ਭਾਰਤ ਵਿੱਚ ਸੜਕਾਂ ਦਾ ਵਿਕਾਸ” ਬਾਰੇ 16ਵੀਂ ਸਲਾਨਾ ਕਾਨਫਰੰਸ ਨੂੰ ਸੰਬੋਧਨ ਕਰਦਿਆਂ ਉਨ੍ਹਾਂ ਕਿਹਾ ਕਿ ਸੜਕ ਉਪਕਰਣਾਂ ਦੀ ਮਸ਼ੀਨਰੀ ਲਈ ਸੀਐੱਨਜੀ, ਐੱਲਐੱਨਜੀ ਅਤੇ ਈਥਨੌਲ ਦੀ ਵਰਤੋਂ ਕੀਤੀ ਜਾਣੀ ਚਾਹੀਦੀ ਹੈ। ਮੰਤਰੀ ਨੇ ਆਯਾਤ ਵਿਕਲਪ, ਲਾਗਤ ਪ੍ਰਭਾਵੀ, ਪ੍ਰਦੂਸ਼ਣ ਮੁਕਤ ਅਤੇ ਸਵਦੇਸ਼ੀ ਤਰੀਕਿਆਂ ਅਤੇ ਵਿਕਲਪਿਕ ਈਂਧਣ ਦੇ ਵਿਕਾਸ ‘ਤੇ ਜ਼ੋਰ ਦਿੱਤਾ।
ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਤਕਰੀਬਨ 63 ਲੱਖ ਕਿਲੋਮੀਟਰ ਰੋਡ ਨੈੱਟਵਰਕ ਵਾਲਾ ਭਾਰਤ ਵਿਸ਼ਵ ਦਾ ਦੂਜਾ ਸਭ ਤੋਂ ਵੱਡਾ ਸੜਕ ਨੈੱਟਵਰਕ ਹੈ। ਉਨ੍ਹਾਂ ਕਿਹਾ ਕਿ ਸੜਕੀ ਢਾਂਚਾ ਅਰਥਵਿਵਸਥਾ ਦੇ ਵਿਕਾਸ ਵਿੱਚ ਮਹੱਤਵਪੂਰਣ ਭੂਮਿਕਾ ਅਦਾ ਕਰਦਾ ਹੈ ਕਿਉਂਕਿ 70% ਵਸਤਾਂ ਅਤੇ ਤਕਰੀਬਨ 90% ਯਾਤਰੀ ਆਵਾਜਾਈ ਲਈ ਸੜਕਾਂ ਦੀ ਵਰਤੋਂ ਕਰਦੇ ਹਨ। ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਨੇ ਅਗਲੇ ਪੰਜ ਸਾਲਾਂ ਵਿੱਚ ਭਾਰਤ ਲਈ 5 ਖਰਬ ਡਾਲਰ ਦੀ ਅਰਥਵਿਵਸਥਾ ਬਣਨ ਦਾ ਸੰਕਲਪ ਲਿਆ ਹੈ। ਉਨ੍ਹਾਂ ਕਿਹਾ ਕਿ ਸਰਕਾਰ ਰਾਸ਼ਟਰੀ ਬੁਨਿਆਦੀ ਢਾਂਚਾ ਪਾਈਪ ਲਾਈਨ ਜ਼ਰੀਏ ਬੁਨਿਆਦੀ ਢਾਂਚੇ ਦੇ ਵਿਕਾਸ ਵਿੱਚ 1.4 ਟ੍ਰਿਲੀਅਨ ਡਾਲਰ ਯਾਨੀ 111 ਲੱਖ ਕਰੋੜ ਰੁਪਏ ਦਾ ਨਿਵੇਸ਼ ਕਰ ਰਹੀ ਹੈ, ਇਸ ਤੋਂ ਇਲਾਵਾ ਇਸ ਸਾਲ, ਸਰਕਾਰ ਨੇ ਸਾਲ-ਦਰ-ਸਾਲ ਇਨਫ੍ਰਾਸਟ੍ਰਕਚਰ ਕੈਪੇਕਸ ਵਿੱਚ 34% ਵਾਧਾ ਕਰ ਕੇ 5.54 ਲੱਖ ਕਰੋੜ ਰੁਪਏ ਕਰ ਦਿੱਤਾ ਹੈ। ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਬੁਨਿਆਦੀ ਢਾਂਚੇ ਵਿੱਚ ਵੱਧ ਰਹੇ ਨਿਵੇਸ਼ ਨਾਲ ਕੋਵਿਡ ਮਹਾਮਾਰੀ ਦੌਰਾਨ ਰੋਜ਼ਗਾਰ ਪੈਦਾ ਕਰਨ ਵਿੱਚ ਸਹਾਇਤਾ ਮਿਲੇਗੀ। ਮੰਤਰੀ ਨੇ ਕਿਹਾ ਕਿ ਉਨ੍ਹਾਂ ਦਾ ਟੀਚਾ 40 ਕਿਲੋਮੀਟਰ ਪ੍ਰਤੀ ਦਿਨ ਦੀ ਦਰ ਨਾਲ 60,000 ਕਿਲੋਮੀਟਰ ਵਿਸ਼ਵ ਪੱਧਰ ਦੇ ਰਾਜਮਾਰਗਾਂ ਦਾ ਨਿਰਮਾਣ ਕਰਨਾ ਹੈ।
ਈਵੈਂਟ ਦਾ ਪੂਰਾ ਲਿੰਕ: https://youtu.be/xYxobHaKGQg
ਰੇਲ ਮੰਤਰਾਲਾ
ਰੇਲਵੇ ਫਾਟਕਾਂ ਦੀ ਥਾਂ ਫ਼ਲਾਈਓਵਰਸ ਦੀ ਸਥਾਪਨਾ
ਸਰਕਾਰ ਦਾ ਦੇਸ਼ ਭਰ ਵਿੱਚ ਰੇਲਵੇ ਫ਼ਾਟਕਾਂ ਦੀ ਥਾਂ ਰੋਡ ਓਵਰ–ਬ੍ਰਿਜ  ਸਥਾਪਿਤ ਕਰਨ ਦਾ ਪ੍ਰਸਤਾਵ ਹੈ, ਜਿਨ੍ਹਾਂ ਦੇ ਨਿਰਮਾਣ ਦਾ ਖ਼ਰਚਾ ਰਾਜ ਸਰਕਾਰਾਂ ਨਾਲ ਵੰਡ/ਮਿਲ ਕੇ ਕੀਤਾ ਜਾਵੇਗਾ; ਜੇ ਰੇਲ ਫ਼ਾਟਕ ਦੀ ਟ੍ਰੇਨ ਵਾਹਨ ਇਕਾਈ  ਇੱਕ ਲੱਖ ਤੋਂ ਵੱਧ ਦੀ ਹੋਵੇਗੀ। ਜਿੱਥੇ ਕਿਤੇ ਤਕਨੀਕੀ ਵਿਵਹਾਰਕਤਾ ਹੋਵੇਗੀ, ਉੱਥੇ ਰੋਡ ਅੰਡਰ ਬ੍ਰਿਜ  ਦੀ ਵਿਵਸਥਾ ਕੀਤੀ ਜਾਵੇਗੀ।
1 ਅਪ੍ਰੈਲ, 2015 ਤੋਂ ਲੈ ਕੇ 31 ਮਾਰਚ, 2020 ਤੱਕ ਦੇ ਵਿਚਕਾਰਲੇ ਸਮੇਂ ਦੌਰਾਨ ਕੁੱਲ 2,834 ਰੇਲਵੇ ਫ਼ਾਟਕਾਂ ਦੀ ਥਾਂ ਰੋਡ ਓਵਰ–ਬ੍ਰਿਜ/ਰੋਡ ਅੰਡਰ–ਬ੍ਰਿਜ ਦਾ ਨਿਰਮਾਣ ਕੀਤਾ ਗਿਆ ਹੈ।
1 ਅਪ੍ਰੈਲ, 2015 ਤੋਂ ਲੈ ਕੇ 31 ਮਾਰਚ, 2020 ਤੱਕ ਦੇ ਵਿਚਕਾਰਲੇ ਸਮੇਂ ਦੌਰਾਨ ਰੇਲਵੇ ਫ਼ਾਟਕਾਂ ਦੀ ਥਾਂ ਰੋਡ ਓਵਰ–ਬ੍ਰਿਜ/ਰੋਡ ਅੰਡਰ–ਬ੍ਰਿਜ ਦੇ ਨਿਰਮਾਣ ਉੱਤੇ ਕੁੱਲ ਖ਼ਰਚ 15,628 ਕਰੋੜ ਰੁਪਏ ਹੋਇਆ ਹੈ।
ਮੌਜੂਦਾ ਸਾਲ ਦੌਰਾਨ ਰੋਡ ਓਵਰ–ਬ੍ਰਿਜ/ਰੋਡ ਅੰਡਰ–ਬ੍ਰਿਜ ਦੇ ਨਿਰਮਾਣ ਲਈ 3,575 ਕਰੋੜ ਰੁਪਏ ਦੀ ਬਜਟ ਰਾਸ਼ੀ ਰੱਖੀ ਗਈ ਹੈ। ਕੁੱਲ 7,785 ਰੇਲਵੇ ਫ਼ਾਟਕਾਂ ਦੀ ਥਾਂ ਰੋਡ ਓਵਰ–ਬ੍ਰਿਜ/ਰੋਡ ਅੰਡਰ–ਬ੍ਰਿਜ ਦੇ ਨਿਰਮਾਣ ਦੀ ਮਨਜ਼ੂਰੀ ਦਿੱਤੀ ਗਈ ਹੈ।
31 ਜਨਵਰੀ, 2019 ਤੱਕ ਬ੍ਰੌਡ ਗੇਜ ਉੱਤੇ ਬਿਨਾ ਚੌਕੀਦਾਰ ਵਾਲੇ ਸਾਰੇ ਰੇਲਵੇ ਫ਼ਾਟਕ ਖ਼ਤਮ ਕਰ ਦਿੱਤੇ ਗਏ ਹਨ। ਮੀਟਰ ਗੇਜ ਅਤੇ ਨੈਰੋ ਗੇਜ ਰੂਟਾਂ ਉੱਤੇ, ਗੇਜ ਬਦਲਣ ਦੇ ਪ੍ਰੋਜੈਕਟਾਂ ਦੇ ਨਾਲ–ਨਾਲ ਜਿੱਥੇ ਕਿਤੇ ਵੀ ਵਿਵਹਾਰਕ ਹੋ ਸਕੇਗਾ, ਵੀ ਬਿਨਾ ਚੌਕੀਦਾਰ ਵਾਲੇ ਸਾਰੇ ਰੇਲਵੇ ਫ਼ਾਟਕਾਂ ਦਾ ਖ਼ਾਤਮਾ ਕਰ ਦਿੱਤਾ ਜਾਵੇਗਾ।
ਇਹ ਜਾਣਕਾਰੀ ਰੇਲਵੇ ਅਤੇ ਵਣਜ ਤੇ ਉਦਯੋਗ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਉੱਤਰ ਰਾਹੀਂ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦਫ਼ਤਰ ਜੋਸ਼ੀਮਠ ਬਾਰੇ ਉੱਚ ਪੱਧਰੀ ਬੈਠਕ ਕਰੇਗਾ
ਪ੍ਰਧਾਨ ਮੰਤਰੀ ਦੇ ਪ੍ਰਧਾਨ ਸਕੱਤਰ ਡਾ. ਪੀ. ਕੇ. ਮਿਸ਼ਰਾ ਅੱਜ ਦੁਪਹਿਰ ਪ੍ਰਧਾਨ ਮੰਤਰੀ ਦਫ਼ਤਰ ਵਿੱਚ ਕੈਬਨਿਟ ਸਕੱਤਰ ਅਤੇ ਭਾਰਤ ਸਰਕਾਰ ਦੇ ਸੀਨੀਅਰ ਅਧਿਕਾਰੀਆਂ ਅਤੇ ਰਾਸ਼ਟਰੀ ਆਪਦਾ ਪ੍ਰਬੰਧਨ ਅਥਾਰਿਟੀ ਦੇ ਮੈਂਬਰਾਂ ਨਾਲ ਇੱਕ ਉੱਚ ਪੱਧਰੀ ਸਮੀਖਿਆ ਬੈਠਕ ਕਰਨਗੇ।
ਜੋਸ਼ੀਮਠ ਦੇ ਜ਼ਿਲ੍ਹਾ ਪਦ ਅਧਿਕਾਰੀ ਵੀ ਇਸ ਸਮੀਖਿਆ ਬੈਠਕ ਵਿੱਚ ਵੀਡਿਓ ਕਾਨਫਰੰਸਿੰਗ ਦੇ ਜ਼ਰੀਏ ਮੌਜੂਦ ਰਹਿਣਗੇ।
ਉੱਤਰਾਖੰਡ ਦੇ ਸੀਨੀਅਰ ਅਧਿਕਾਰੀ ਵੀ ਵੀਡਿਓ ਕਾਨਫਰੰਸਿੰਗ ਦੇ ਜ਼ਰੀਏ ਸਮੀਖਿਆ ਬੈਠਕ ਵਿੱਚ ਸ਼ਾਮਲ ਹੋਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀਮਤੀ ਸ਼ੀਲਾ ਦੀਕਸ਼ਿਤ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦਿੱਲੀ ਦੀ ਸਾਬਕਾ ਮੁੱਖ ਮੰਤਰੀ ਸ਼੍ਰੀਮਤੀ ਸ਼ੀਲਾ ਦੀਕਸ਼ਿਤ ਜੀ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ, "ਸ਼ੀਲਾ ਦੀਕਸ਼ਿਤ ਜੀ ਦੇ ਅਕਾਲ ਚਲਾਣੇ ਤੋਂ ਬਹੁਤ ਦੁਖੀ ਹਾਂ। ਇੱਕ ਨਿੱਘੀ ਅਤੇ ਮਿਲਣਸਾਰ ਸ਼ਖਸੀਅਤ, ਸ਼ੀਲਾ ਦੀਕਸ਼ਿਤ ਜੀ ਨੇ ਦਿੱਲੀ ਦੇ ਵਿਕਾਸ ਵਿੱਚ ਇੱਕ ਮਹੱਤਵਪੂਰਨ ਯੋਗਦਾਨ ਪਾਇਆ। ਉਨ੍ਹਾਂ ਦੇ ਪਰਿਵਾਰ ਅਤੇ ਸਮਰਥਕਾਂ ਪ੍ਰਤੀ ਸੰਵੇਦਨਾ। ਓਮ ਸ਼ਾਂਤੀ।"
Deeply saddened by the demise of Sheila Dikshit Ji. Blessed with a warm and affable personality, she made a noteworthy contribution to Delhi’s development. Condolences to her family and supporters. Om Shanti. pic.twitter.com/jERrvJlQ4X
— Narendra Modi  July 20, 2019
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਕੋਵਿਡ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 220.66 ਕਰੋੜ  ਟੀਕੇ ਲਗਾਏ ਜਾ ਚੁੱਕੇ ਹਨ।
ਬੀਤੇ 24 ਘੰਟਿਆਂ ਵਿੱਚ 574 ਟੀਕੇ ਲਗਾਏ ਗਏ
ਬੀਤੇ 24 ਘੰਟਿਆਂ ਵਿੱਚ 65,286 ਟੀਕੇ ਲਗਾਏ ਗਏ
ਐਕਟਿਵ ਕੇਸ 0.15% ਹਨ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 98.67% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 10,827 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,42,61,476 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 12,591 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 92.48 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 2,30,419 ਟੈਸਟ ਕੀਤੇ ਗਏ।
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਦੱਖਣ ਪੱਛਮ ਮੌਨਸੂਨ ਦੀ ਅੱਗੇ ਦੀ ਪ੍ਰਗਤੀ ਲਈ ਹਾਲਾਤ ਅਨੁਕੂਲ ਬਣ ਰਹੇ ਹਨ
ਪੱਛਮੀ ਹਿਮਾਲਿਆਈ ਖੇਤਰ ਵਿੱਚ ਬਹੁਤ ਜ਼ਿਆਦਾ ਵਰਖਾ / ਗਰਜ ਨਾਲ ਛਿੱਟੇ ਪੈਣੇ ਜਾਰੀ ਰਹਿਣ ਦੀ ਸੰਭਾਵਨਾ
ਅਗਲੇ 24 ਘੰਟਿਆਂ ਦੌਰਾਨ ਉੱਤਰਾਖੰਡ, ਪੂਰਬੀ ਉੱਤਰ ਪ੍ਰਦੇਸ਼ ਅਤੇ ਦੱਖਣੀ ਰਾਜਸਥਾਨ ਦੇ ਵੱਖ-ਵੱਖ ਖੇਤਰਾਂ ਵਿੱਚ ਭਾਰੀ ਵਰਖਾ ਦੀ ਸੰਭਾਵਨਾ
ਮੌਸਮ ਦੀਆਂ ਮਹੱਤਵਪੂਰਨ ਵਿਸ਼ੇਸ਼ਤਾਵਾਂ
1.ਅਗਲੇ 2 ਦਿਨਾਂ ਦੌਰਾਨ ਕੇਂਦਰੀ ਅਰਬ ਸਾਗਰ, ਕਰਨਾਟਕ, ਤਮਿਲ ਨਾਡੂ, ਪੁੱਦੂਚੇਰੀ ਅਤੇ ਕਰਾਈਕਲ, ਦੱਖਣ-ਪੱਛਮ ਅਤੇ ਪੂਰਬੀ ਸੈਂਟਰਲ ਬੰਗਾਲ ਦੀ ਖਾੜੀ ਦੇ ਕੁਝ ਹੋਰ ਹਿੱਸਿਆਂ, ਸਮੁੱਚੀ ਪੂਰਬੀ ਬੰਗਾਲ ਦੀ ਖਾੜੀ ਅਤੇ ਬੰਗਾਲ ਦੀ ਪੱਛਮ ਸੈਂਟਰਲ ਖਾੜੀ ਦੇ ਕੁਝ ਹਿੱਸਿਆਂ ਵਿਚ ਦੱਖਣ-ਪੱਛਮੀ ਮੌਨਸੂਨ ਨੂੰ ਹੋਰ ਅੱਗੇ ਵਧਾਉਣ ਦੀਆਂ ਸਥਿਤੀਆਂ ਅਨੁਕੂਲ ਬਣ ਰਹੀਆਂ ਹਨ। 2. ਪੱਛਮੀ ਗੜਬੜ ਦੇ ਪ੍ਰਭਾਵ ਅਧੀਨ, ਪੱਛਮੀ ਹਿਮਾਲਿਆਈ ਖੇਤਰ ਵਿੱਚ ਭਾਰੀ ਵਰਖਾ/ ਗਰਜਾਂ ਦੀ ਭਾਰੀ ਸੰਭਾਵਨਾ ਹੈ ਅਤੇ ਅਗਲੇ 2 ਦਿਨਾਂ ਦੌਰਾਨ ਉੱਤਰ ਪੱਛਮੀ ਭਾਰਤ ਦੇ ਮੈਦਾਨੀ ਇਲਾਕਿਆਂ ਵਿੱਚ ਵਰਖਾ / ਗਰਜ ਨਾਲ ਬੱਦਲ ਛਾਏ ਰਹਿਣ ਦੀ ਸੰਭਾਵਨਾ ਹੈ। 3. ਅਗਲੇ 2 ਦਿਨਾਂ ਦੌਰਾਨ ਇਨ੍ਹਾਂ ਇਲਾਕਿਆਂ ਵਿੱਚ ਤੂਫਾਨ ਦੇ ਨਾਲ ਬਿਜਲੀ ਲਿਸ਼ਕਣ ਅਤੇ ਤੇਜ਼ ਹਨੇਰੀ ਚਲੇਗੀ। ਅਗਲੇ 24 ਘੰਟਿਆਂ ਦੌਰਾਨ ਉੱਤਰਾਖੰਡ, ਪੂਰਬੀ ਉੱਤਰ ਪ੍ਰਦੇਸ਼ ਅਤੇ ਦੱਖਣੀ ਰਾਜਸਥਾਨ ਵਿੱਚ ਵੀ ਭਾਰੀ ਵਰਖਾ ਦੀ ਸੰਭਾਵਨਾ ਹੈ। 4. ਅਗਲੇ 4-5 ਦਿਨਾਂ ਦੌਰਾਨ ਪੱਛਮੀ ਤਟ ਦੇ ਨਾਲ-ਨਾਲ ਭਾਰੀ ਵਰਖਾ / ਗਰਜ ਦੇ ਨਾਲ ਮੀਂਹ ਪੈਣ ਅਤੇ ਗੁਜਰਾਤ ਰਾਜ, ਅੰਦਰੂਨੀ ਮਹਾਰਾਸ਼ਟਰ, ਆਂਧਰਾ ਪ੍ਰਦੇਸ਼, ਤੇਲੰਗਾਨਾ, ਅੰਦਰੂਨੀ ਕਰਨਾਟਕ ਅਤੇ ਤਮਿਲ ਨਾਡੂ ਵਿਚ ਵੱਖ-ਵੱਖ ਥਾਵਾਂ ’ਤੇ ਵਰਖਾ ਪੈਣ ਦੀ ਸੰਭਾਵਨਾ ਹੈ। 5. ਅਗਲੇ 3 ਦਿਨਾਂ ਦੌਰਾਨ ਕੇਰਲ ਅਤੇ ਕੋਂਕਣ ਅਤੇ ਗੋਆ ਵਿੱਚ ਅਤੇ ਅਗਲੇ 24 ਘੰਟਿਆਂ ਵਿੱਚ ਤਟਵਰਤੀ ਕਰਨਾਟਕ ਵਿੱਚ ਵੱਖ-ਵੱਖ ਥਾਵਾਂ ’ਤੇ ਭਾਰੀ ਮੀਂਹ ਪੈਣ ਦੀ ਸੰਭਾਵਨਾ ਹੈ।
ਵਿਸਤ੍ਰਿਤ ਜਾਣਕਾਰੀ ਲਈ ਕਿਰਪਾ ਕਰਕੇ www.mausam.imd.gov.in ’ਤੇ ਜਾਓ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
“ਸਾਊਂਡ ਪ੍ਰਤੀ ਸੰਵੇਦਨਸ਼ੀਲ ਹੋਣਾ ਜ਼ਰੂਰੀ ਹੈ, ਖ਼ਾਸ ਕਰਕੇ ਕੁਦਰਤੀ ਅਤੇ ਵਾਯੂਮੰਡਲ ਦੀਆਂ ਅਵਾਜ਼ਾਂ ਪ੍ਰਤੀ, ਕਿਉਂਕਿ ਉਹ ਬਿਰਤਾਂਤ ਨੂੰ ਜੋੜਦੀਆਂ ਹਨ”: ਪ੍ਰੋ: ਮਧੂ ਅਪਸਰਾ, ਐਸੋਸੀਏਟ ਪ੍ਰੋਫੈਸਰ, ਐੱਫਟੀਆਈਆਈ
ਫਿਲਮਾਂ ਨੂੰ ਦਰਸ਼ਕਾਂ ਲਈ ਯਥਾਰਥਵਾਦੀ ਮਹਿਸੂਸ ਕਰਨ ਲਈ ਅਵਾਜ਼ਾਂ ਬਹੁਤ ਜ਼ਰੂਰੀ ਹਨ; ਅਵਾਜ਼ਾਂ ਅਤੇ ਸੰਵਾਦਾਂ ਨੂੰ ਸਿਨਮਾ ਦੀਆਂ ਕ੍ਰਿਆਵਾਂ ਨਾਲ ਪੂਰੀ ਤਰ੍ਹਾਂ ਜੋੜਨਾ ਚਾਹੀਦਾ ਹੈ
ਇੱਕ ਫਿਲਮ ਦਰਸ਼ਕਾਂ ਲਈ ਯਥਾਰਥਵਾਦੀ ਮਹਿਸੂਸ ਕਰਨ ਲਈ ਮਹੱਤਵਪੂਰਨ ਹੈ। ਅਵਾਜ਼ਾਂ ਅਤੇ ਸੰਵਾਦ ਕਿਸੇ ਵੀ ਅੰਤਰਾਲ ਦੇ ਬਿਨਾ ਸਿਨਮਾ ਵਿੱਚ ਹੋਣ ਵਾਲੀਆਂ ਕਿਰਿਆਵਾਂ ਨਾਲ ਪੂਰੀ ਤਰ੍ਹਾਂ ਨਾਲ ਤਾਲਮੇਲ ਬਿਠਾਉਂਦੇ ਹਨ ਅਤੇ ਜਿਸ ਤਰ੍ਹਾਂ ਨਾਲ ਉਹ ਦੇਖਦੇ ਹਨ, ਉਸ ਦੀ ਸਾਊਂਡ ਹੋਣੀ ਚਾਹੀਦੀ ਹੈ। ਐੱਫਟੀਆਈਆਈ ਦੇ ਸਾਊਂਡ ਰਿਕਾਰਡਿੰਗ ਐਂਡ ਡਿਜ਼ਾਈਨ ਵਿਭਾਗ ਦੇ ਐਸੋਸੀਏਟ ਪ੍ਰੋਫੈਸਰ ਪ੍ਰੋ. ਮਧੂ ਅਪਸਰਾ ਨੇ ਕਿਹਾ ਕਿ ਜਿੱਥੇ ਵੀ ਸਾਨੂੰ ਲੋੜ ਮਹਿਸੂਸ ਹੁੰਦੀ ਹੈ, ਉੱਤਮ ਗੁਣਵੱਤਾ ਦੇ ਆਊਟਪੁੱਟ ਲਈ ਸਾਊਂਡ ਦਾ ਸੁਝਾਅ ਦੇਣਾ ਜ਼ਰੂਰੀ ਹੈ।
ਉਹ ਅੱਜ ਗੋਆ ਵਿੱਚ ਆਯੋਜਿਤ ਕੀਤੇ ਜਾ ਰਹੇ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ ਦੇ 51ਵੇਂ ਐਡੀਸ਼ਨ ਵਿੱਚ ਓਟੀਟੀ ਪਲੈਟਫਾਰਮ ਰਾਹੀਂ ਫਿਲਮ ਦੇ ਸ਼ਲਾਘਾ ਸੈਸ਼ਨ ਦੇ ਹਿੱਸੋ ਵਜੋਂ ‘ਸਿਨਮਾ ਵਿੱਚ ਸਾਊਂਡ ਡਿਜ਼ਾਈਨ’ ਵਿਸ਼ੇ ’ਤੇ ਭਾਸ਼ਣ ਦੇ ਰਹੇ ਸਨ।
ਉਨ੍ਹਾਂ ਨੇ ਕਿਹਾ ਕਿ ‘ਸਾਊਂਡ ਪ੍ਰਤੀ ਸੰਵੇਦਨਸ਼ੀਲ ਹੋਣਾ ਜ਼ਰੂਰੀ ਹੈ, ਖਾਸ ਕਰਕੇ ਕੁਦਰਤੀ ਅਤੇ ਵਾਯੂਮੰਡਲ ਦੀਆਂ ਅਵਾਜ਼ਾਂ ਕਿਉਂਕਿ ਉਹ ਬਿਰਤਾਂਤ ਨੂੰ ਜੋੜਦੀਆਂ ਹਨ।’’
ਉਨ੍ਹਾਂ ਨੇ ਮਾਇਕਰੋਫੋਨ ਚੈੱਕ ਕਰਨ ਦੀ ਲੋੜ ’ਤੇ ਜ਼ੋਰ ਦਿੱਤਾ ਅਤੇ ਕਿਹਾ ਕਿ ਸਾਰੀਆਂ ਅਵਾਜ਼ਾਂ ਇਕੱਠੀਆਂ ਨਹੀਂ ਹੋ ਸਕਦੀਆਂ, ਜਿਵੇਂ ਜ਼ਰੂਰਤ ਹੋਵੇ, ਸਾਊਂਡ ਨੂੰ ਜਿਵੇਂ ਅਤੇ ਜਿੱਥੇ ਵੀ ਜ਼ਰੂਰੀ ਹੋਵੇ ਵਧਾਇਆ ਜਾ ਸਕਦਾ ਹੈ।
ਇੱਕ ਸਾਊਂਡ ਰਿਕਾਰਡਿਸਟ ਨੂੰ ਬਿਹਤਰ ਧੁਨੀ ਪ੍ਰਭਾਵ ਪੈਦਾ ਕਰਨ ਲਈ ਰਿਕਾਰਡਿੰਗ ਉਪਕਰਣਾਂ ਵੱਲ ਧਿਆਨ ਦੇਣਾ ਚਾਹੀਦਾ ਹੈ ਕਿਉਂਕਿ ਹਰੇਕ ਧੁਨੀ ਦੀ ਇੱਕ ਵਿਸ਼ੇਸ਼ ਸਮੀਕਰਨ ਹੁੰਦੀ ਹੈ ਅਤੇ ਕੋਈ ਵੀ ਸਾਊਂਡ ਯੋਗ ਨਹੀਂ ਮੰਨੀ ਜਾ ਸਕਦੀ।
ਇਛੁੱਕ ਪ੍ਰੋਡਕਸ਼ਨ ਪ੍ਰਭਾਵਾਂ ਨੂੰ ਪ੍ਰਾਪਤ ਕਰਨ ਲਈ ਬਿਹਤਰ ਸਾਊਂਡ ਡਿਜ਼ਾਈਨ ਦੀ ਲੋੜ ’ਤੇ ਜ਼ੋਰ ਦਿੰਦੇ ਹੋਏ ਪ੍ਰੋ. ਅਪਸਰਾ ਨੇ ਕਿਹਾ ਕਿ ਐਡੀਟਿੰਗ ਕਰਦੇ ਸਮੇਂ ਸਾਰੀਆਂ ਸਾਊਂਡ’ਜ਼ ਨੂੰ ਇਕੱਠੇ ਮਿਲਾਉਣਾ ਇੱਕ ਚੰਗਾ ਅਭਿਆਸ ਨਹੀਂ ਹੈ।
ਉਨ੍ਹਾਂ ਨੇ ਉਸ ਸੰਗੀਤ ਬਾਰੇ ਚਿਤਾਵਨੀ ਦਿੱਤੀ ਜੋ ਕਿਸੇ ਸਥਿਤੀ ਜਾਂ ਅਵਸਰ ਨਾਲ ਪਰਸਪਰ ਵਿਰੋਧੀ ਹੋ ਸਕਦਾ ਹੈ, ਕਿਹਾ ਜਾ ਸਕਦਾ ਹੈ ਕਿ ਭਾਵਨਾਤਮਕ ਉਤਰਾਅ ਚੜ੍ਹਾਅ ਮਹੱਤਵਪੂਰਨ ਹੈ, ਨਾ ਕਿ ਬਿਰਤਾਂਤ ਦਾ ਭੂਗੋਲ। ਕਹਾਣੀ ਨੂੰ ਯਾਦ ਕੀਤੇ ਬਿਨਾ ਤਸਵੀਰ ਦਾ ਅਨੁਭਵ ਕਰਨਾ ਮਾਅਨੇ ਰੱਖਦਾ ਹੈ। ਸਾਊਂਡ ਫਿਲਮ ਦੇ ਪੂਰੇ ਅਨੁਭਵ ਨੂੰ ਜੋੜਦੀ ਹੈ।
ਪ੍ਰੋ. ਅਪਸਰਾ ਨੇ ਜ਼ੋਰ ਦੇ ਕੇ ਕਿਹਾ ਕਿ ਹਰੇਕ ਸਾਊਂਡ ਤਸਵੀਰ ਵਿੱਚ ਜੁੜਦੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਫੋਲੀ ਸਾਊਂਡ ਡਿਜ਼ਾਈਨ ਵਿੱਚ ਲੈਅ ਮਹੱਤਵਪੂਰਨ ਹੈ ਜੋ ਇੱਕ ਵਿਲੱਖਣ ਸਾਊਂਡ ਪ੍ਰਭਾਵ ਤਕਨੀਕ ਹੈ ਜਿਸ ਵਿੱਚ ਫਿਲਮਾਂ ਅਤੇ ਟੈਲੀਵਿਜ਼ਨ ਸ਼ੋਅ ਲਈ ਹਰ ਰੋਜ਼ ਸਾਊਂਡ ਬਣਾਉਣਾ ਅਤੇ ਪ੍ਰਦਰਸ਼ਨ ਕਰਨਾ ਸ਼ਾਮਲ ਹੈ।
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਵਿਸ਼ੇਸ਼ ਬੈਂਚਾਂ ਦਾ ਗਠਨ
ਸੰਵਿਧਾਨ ਦੀ ਧਾਰਾ 145 ਦੀ ਉੱਪ ਧਾਰਾ  ਦੇ ਅਨੁਸਾਰ, ਸੁਪਰੀਮ ਕੋਰਟ ਨੂੰ ਅਪੀਲਾਂ ਅਤੇ ਅਪੀਲਾਂ ਨਾਲ ਸਬੰਧਤ ਹੋਰ ਮਾਮਲਿਆਂ ਦੀ ਸੁਣਵਾਈ ਲਈ ਆਪਣੀ ਖੁਦ ਦੀ ਪ੍ਰਕਿਰਿਆ ਨੂੰ ਨਿਯਮਤ ਕਰਨ ਲਈ ਨਿਯਮ ਬਣਾਉਣ ਦਾ ਅਧਿਕਾਰ ਹੈ ਅਤੇ ਉਹ ਜੱਜਾਂ ਦੀ ਘੱਟੋ-ਘੱਟ ਗਿਣਤੀ ਤੈਅ ਕਰ ਸਕਦੀ ਹੈ, ਜੋ ਅਜਿਹੇ ਉਦੇਸ਼ਾਂ ਲਈ ਕੰਮ ਕਰਦੇ ਹਨ। ਸੁਪਰੀਮ ਕੋਰਟ ਨੇ ਅਤੀਤ ਵਿੱਚ ਅਤੇ ਆਪਣੇ ਫੈਸਲਿਆਂ ਅਨੁਸਾਰ ਵੱਖ-ਵੱਖ ਵਿਸ਼ਿਆਂ ਨਾਲ ਜੁੜੇ ਕੇਸਾਂ ਦੇ ਨਿਪਟਾਰੇ ਲਈ ਵਿਸ਼ੇਸ਼ ਬੈਂਚਾਂ ਦਾ ਗਠਨ ਕੀਤਾ ਹੈ। ਕਿਉਂਕਿ ਇਹ ਮੁੱਦਾ ਮੁੱਖ ਤੌਰ 'ਤੇ ਅਦਾਲਤ ਦੇ ਦਾਇਰੇ ਵਿੱਚ ਆਉਂਦਾ ਹੈ, ਇਸ ਲਈ ਉਕਤ ਅਦਾਲਤ ਵਿੱਚ ਵਿਸ਼ੇਸ਼ ਬੈਂਚਾਂ ਦੇ ਗਠਨ ਵਿਚ ਸਰਕਾਰ ਦੀ ਕੋਈ ਭੂਮਿਕਾ ਨਹੀਂ ਹੈ।
ਸੁਪਰੀਮ ਕੋਰਟ ਵਲੋਂ ਵਿਸ਼ੇਸ਼ ਬੈਂਚਾਂ ਦੇ ਗਠਨ ਬਾਰੇ ਦਿੱਤੀ ਗਈ ਜਾਣਕਾਰੀ ਦੇ ਅਨੁਸਾਰ, ਨਵੰਬਰ 2022 ਤੋਂ ਭਾਰਤ ਦੇ ਮਾਣਯੋਗ ਚੀਫ਼ ਜਸਟਿਸ ਵਲੋਂ ਛੇ ਵਿਸ਼ੇਸ਼ ਬੈਂਚਾਂ ਦਾ ਗਠਨ ਕੀਤਾ ਗਿਆ ਹੈ; ਅਜਿਹੇ ਵਿਸ਼ੇਸ਼ ਬੈਂਚਾਂ ਦੀ ਬੈਠਕ ਹਰ ਬੁੱਧਵਾਰ ਅਤੇ ਵੀਰਵਾਰ ਨੂੰ ਹੁੰਦੀ ਹੈ, ਜਿਨ੍ਹਾਂ ਨੂੰ "ਨਿਯਮਿਤ ਸੁਣਵਾਈ ਦੇ ਦਿਨ" ਵਜੋਂ ਮਨੋਨੀਤ ਕੀਤਾ ਜਾਂਦਾ ਹੈ ਅਤੇ ਇਹ ਬੈਂਚ ਹੇਠਲਿਖਤ ਮਾਮਲਿਆਂ ਨੂੰ ਸੁਣਦੇ ਹਨ:
 ਮੌਤ ਦੇ ਹਵਾਲੇ ਵਾਲੇ ਮਾਮਲੇ ਅਤੇ ਅਪਰਾਧਿਕ ਮਾਮਲੇ;
 ਭੂਮੀ ਗ੍ਰਹਿਣ ਅਤੇ ਮੰਗ ਸਬੰਧੀ ਮਾਮਲੇ;
 ਮੁਆਵਜ਼ੇ ਦੇ ਮਾਮਲੇ ਅਤੇ ਖਪਤਕਾਰ ਸੁਰੱਖਿਆ ਨਾਲ ਸਬੰਧਤ ਮਾਮਲੇ
 ਅਪ੍ਰਤੱਖ ਟੈਕਸ ਮਾਮਲੇ ਅਤੇ ਸਾਲਸੀ ਮਾਮਲੇ
 ਸੇਵਾ ਸਬੰਧੀ ਮਾਮਲੇ ਅਤੇ
 ਪ੍ਰਤੱਖ ਟੈਕਸ ਮਾਮਲੇ।
ਇਹ ਜਾਣਕਾਰੀ ਕੇਂਦਰੀ ਕਾਨੂੰਨ ਅਤੇ ਨਿਆਂ ਮੰਤਰੀ ਸ਼੍ਰੀ ਅਰਜੁਨ ਰਾਮ ਮੇਘਵਾਲ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਅਪ੍ਰੇਸ਼ਨ ਗੰਗਾ ਭਾਰਤ ਦੀ ਅਜਿੱਤ ਭਾਵਨਾ ਨੂੰ ਦਰਸਾਉਂਦਾ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਯੂਕ੍ਰੇਨ ਤੋਂ ਭਾਰਤੀਆਂ ਨੂੰ ਸੁਰੱਖਿਅਤ ਕੱਢਣ ਨਾਲ ਸਬੰਧਿਤ ਅਪ੍ਰੇਸ਼ਨ ਗੰਗਾ ‘ਤੇ ਬਣੀ ਇੱਕ ਨਵੀਂ ਡਾਕੂਮੈਂਟਰੀ ਇਸ ਅਪ੍ਰੇਸ਼ਨ ਨਾਲ ਜੁੜੇ ਵਿਭਿੰਨ ਪਹਿਲੂਆਂ ਬਾਰੇ ਬੇਹੱਦ ਜਾਣਕਾਰੀਪੂਰਨ ਹੋਵੇਗੀ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
‘‘ਅਪ੍ਰੇਸ਼ਨ ਗੰਗਾ ਕਿਤਨੀ ਵੀ ਕਠਿਨ ਚੁਣੌਤੀ ਵਿੱਚ ਸਾਡੇ ਲੋਕਾਂ ਦੇ ਨਾਲ ਖੜ੍ਹੇ ਹੋਣ ਦੇ ਸਾਡੇ ਦ੍ਰਿੜ੍ਹ ਸੰਕਲਪ ਨੂੰ ਦਰਸਾਉਂਦਾ ਹੈ। ਇਹ ਭਾਰਤ ਦੀ ਅਜਿੱਤ ਭਾਵਨਾ ਨੂੰ ਵੀ ਦਰਸਾਉਂਦਾ ਹੈ। ਇਹ ਡਾਕੂਮੈਂਟਰੀ ਇਸ ਅਪ੍ਰੇਸ਼ਨ ਨਾਲ ਜੁੜੇ ਵਿਭਿੰਨ ਪਹਿਲੂਆਂ ਬਾਰੇ ਬੇਹੱਦ ਜਾਣਕਾਰੀਪੂਰਨ ਹੋਵੇਗੀ।’’
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 102.27 ਕਰੋੜ ਵੈਕਸੀਨ ਦੀਆਂ ਖੁਰਾਕਾਂ ਲਗਾਈਆਂ ਗਈਆਂ ਹਨ।
ਪਿਛਲੇ 24 ਘੰਟਿਆਂ ਵਿੱਚ 14,306 ਨਵੇਂ ਮਾਮਲੇ ਸਾਹਮਣੇ ਆਏ।
ਰਿਕਵਰੀ ਦਰ ਹੁਣ 98.18% ਹੈ; ਮਾਰਚ 2020 ਤੋਂ ਬਾਅਦ ਸਭ ਤੋਂ ਵੱਧ।
ਪਿਛਲੇ 24 ਘੰਟਿਆਂ ਵਿੱਚ 18,762 ਕੋਵਿਡ ਰੋਗੀ ਠੀਕ ਹੋਏ, ਠੀਕ ਹੋਣ ਵਾਲਿਆਂ ਦੀ ਕੁੱਲ ਸੰਖਿਆ 3,35,67,367 ਹੋ ਗਈ ਹੈ।
ਐਕਟਿਵ ਮਾਮਲੇ ਕੁੱਲ ਮਾਮਲਿਆਂ ਦੇ 1% ਤੋਂ ਘੱਟ ਹਨ; ਵਰਤਮਾਨ ਵਿੱਚ 0.49%; ਮਾਰਚ 2020 ਦੇ ਬਾਅਦ ਤੋਂ ਸਭ ਤੋਂ ਘੱਟ।
ਭਾਰਤ ਵਿੱਚ ਵਰਤਮਾਨ ‘ਚ 1,67,695 ਐਕਟਿਵ ਕੇਸ ਹਨ; 239 ਦਿਨਾਂ ਵਿੱਚ ਸਭ ਤੋਂ ਘੱਟ।
ਹਫ਼ਤਾਵਾਰੀ ਪਾਜ਼ਿਟਿਵਿਟੀ ਦਰ ਵਰਤਮਾਨ ‘ਚ 1.24% ਹੈ; ਪਿਛਲੇ 31 ਦਿਨਾਂ ਤੋਂ 2% ਤੋਂ ਘੱਟ ਹੈ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 1.43% ਹੈ; ਪਿਛਲੇ 21 ਦਿਨਾਂ ਤੋਂ 2% ਤੋਂ ਘੱਟ।
ਹੁਣ ਤੱਕ ਕੁੱਲ 60.07 ਕਰੋੜ ਟੈਸਟ ਕੀਤੇ ਜਾ ਚੁੱਕੇ ਹਨ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ 22 ਤੋਂ 24 ਅਗਸਤ ਤੱਕ ਗੋਆ ਦੇ ਦੌਰਾ ‘ਤੇ ਰਹਿਣਗੇ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ 22 ਤੋਂ 24 ਅਗਸਤ, 2023 ਤੱਕ ਗੋਆ ਦੇ ਦੌਰੇ ‘ਤੇ ਰਹਿਣਗੇ।
22 ਅਗਸਤ, 2023 ਨੂੰ ਰਾਸ਼ਟਰਪਤੀ ਗੋਆ ਦੇ ਰਾਜਭਵਨ ਵਿੱਚ ਉਨ੍ਹਾਂ ਦੇ ਸਨਮਾਨ ਵਿੱਚ ਗੋਆ ਸਰਕਾਰ ਦੁਆਰਾ ਆਯੋਜਿਤ ਇੱਕ ਸਿਵਿਕ ਰਿਸੈਪਸ਼ਨ ਵਿੱਚ ਹਿੱਸਾ ਲੈਣਗੇ। ਇਸ ਅਵਸਰ ‘ਤੇ ਉਹ ਚੁਣੇ ਹੋਏ ਲਾਭਾਰਥੀਆਂ ਨੂੰ ਫੋਰੈਸਟ ਰਾਈਟ ਐਕਟ ਦੇ ਤਹਿਤ ‘ਸਨਦ’ ਵੀ ਵੰਡਣਗੇ।
23 ਅਗਸਤ, 2023 ਨੂੰ ਰਾਸ਼ਟਰਪਤੀ ਗੋਆ ਯੂਨੀਵਰਸਿਟੀ ਦੇ 34ਵੇਂ ਕਨਵੋਕੇਸ਼ਨ ਵਿੱਚ ਸ਼ਾਮਲ ਹੋਣਗੇ ਅਤੇ ਗੋਆ ਦੇ ਰਾਜਭਵਨ ਵਿੱਚ ਰਾਜ ਦੇ ਕਬਾਇਲੀ ਭਾਈਚਾਰਿਆਂ ਦੇ ਮੈਂਬਰਾਂ ਦੇ ਨਾਲ ਗੱਲਬਾਤ ਕਰਨਗੇ। ਉਸ ਦਿਨ ਉਹ ਪੋਰਵੋਰਿਮ ਵਿੱਚ ਗੋਆ ਵਿਧਾਨ ਸਭਾ ਨੂੰ ਸੰਬੋਧਨ ਵੀ ਕਰਨਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸੰਸਦ ਵਿੱਚ ਲਾਲ ਬਹਾਦੁਰ ਸ਼ਾਸਤਰੀ ਜੀ ਨੂੰ ਸ਼ਰਧਾਂਜਲੀਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਸੰਸਦ ਭਵਨ ਵਿਖੇ ਸਾਬਕਾ ਪ੍ਰਧਾਨ ਮੰਤਰੀ ਸ਼੍ਰੀ ਲਾਲ ਬਹਾਦੁਰ ਸ਼ਾਸਤਰੀ ਦੀ ਜਯੰਤੀ ਦੇ ਅਵਸਰ ‘ਤੇ ਉਨ੍ਹਾਂ ਨੂੰ ਸ਼ਰਧਾ ਸੁਮਨ ਅਰਪਿਤ ਕੀਤੇ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ:
"ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ  ਨੇ ਅੱਜ ਸੰਸਦ ਭਵਨ ਵਿੱਚ ਲਾਲ ਬਹਾਦੁਰ ਸ਼ਾਸਤਰੀ ਜੀ ਨੂੰ ਸ਼ਰਧਾ ਸੁਮਨ ਅਰਪਿਤ ਕੀਤੇ।"
ਰੱਖਿਆ ਮੰਤਰਾਲਾ
ਭਾਰਤੀ ਫੌਜ ਨੇ ਮੋਟੇ ਅਨਾਜ ਨਾਲ ਬਣੀ ਰੋਜ਼ਾਨਾ ਖੁਰਾਕ ਦੁਬਾਰਾ ਸ਼ੁਰੂ ਕੀਤੀ
ਸੰਯੁਕਤ ਰਾਸ਼ਟਰ ਦੁਆਰਾ 2023 ਨੂੰ ਇੰਟਰਨੈਸ਼ਨਲ ਈਅਰ ਆਵੑ ਮਿਲਟਸ  ਵਜੋਂ ਘੋਸ਼ਿਤ ਕਰਨ ਦੇ ਮੱਦੇਨਜ਼ਰ ਮੋਟੇ ਅਨਾਜ ਦੀ ਖਪਤ ਨੂੰ ਉਤਸ਼ਾਹਿਤ ਕਰਨ ਦੇ ਉਦੇਸ਼ ਨਾਲ, ਭਾਰਤੀ ਫੌਜ ਨੇ ਫ਼ੌਜੀਆਂ ਦੇ ਰਾਸ਼ਨ ਵਿੱਚ ਮੋਟੇ ਅਨਾਜ ਦੇ ਆਟੇ ਦੀ ਸ਼ੁਰੂਆਤ ਕੀਤੀ ਹੈ। ਇਹ ਇਤਿਹਾਸਕ ਫੈਸਲਾ ਲਗਭਗ ਅੱਧੀ ਸਦੀ ਤੋਂ ਬਾਅਦ ਫੌਜਾਂ ਨੂੰ ਦੇਸੀ ਅਤੇ ਰਵਾਇਤੀ ਅਨਾਜ ਦੀ ਸਪਲਾਈ ਯਕੀਨੀ ਬਣਾਏਗਾ, ਜਦੋਂ ਇਹ ਕਣਕ ਦੇ ਆਟੇ ਨੂੰ ਉਤਸ਼ਾਹਿਤ ਕਰਨ ਲਈ ਬੰਦ ਕਰ ਦਿੱਤੇ ਗਏ ਸਨ।
ਇਹ ਸਾਬਤ ਹੋ ਚੁੱਕਾ ਹੈ ਕਿ ਖੁਰਾਕ ਵਿੱਚ ਰਵਾਇਤੀ ਮੋਟੇ ਅਨਾਜ ਦੀ ਵਰਤੋਂ ਕਰਨ ਨਾਲ ਬਹੁਤ ਸਾਰੇ ਸਿਹਤ ਲਾਭ ਹੁੰਦੇ ਹਨ। ਇਸ ਤੋਂ ਇਲਾਵਾ ਸਾਡੇ ਭੂਗੋਲਿਕ ਅਤੇ ਜਲਵਾਯੂ ਦੇ ਅਨੁਕੂਲ ਮੋਟੇ ਅਨਾਜਾਂ ਤੋਂ ਤਿਆਰ ਭੋਜਨ ਪਦਾਰਥ ਜੀਵਨ ਸ਼ੈਲੀ ਨਾਲ ਜੁੜੀਆਂ ਬਿਮਾਰੀਆਂ ਨੂੰ ਦੂਰ ਕਰਨ ਅਤੇ ਸੈਨਿਕਾਂ ਦੀ ਸੰਤੁਸ਼ਟੀ ਅਤੇ ਮਨੋਬਲ ਨੂੰ ਵਧਾਉਣ ਲਈ ਮਹੱਤਵਪੂਰਨ ਕਦਮ ਸਾਬਤ ਹੋਣਗੇ। ਮੋਟਾ ਅਨਾਜ ਹੁਣ ਫੌਜ ਦੇ ਸਾਰੇ ਰੈਂਕਾਂ ਲਈ ਰੋਜ਼ਾਨਾ ਭੋਜਨ ਦਾ ਅਭਿੰਨ ਅੰਗ ਬਣ ਜਾਵੇਗਾ।
ਸਾਲ 2023-24 ਤੋਂ ਸੈਨਿਕਾਂ ਨੂੰ ਦਿੱਤੇ ਜਾਣ ਵਾਲੇ ਰਾਸ਼ਨ ਵਿੱਚ ਅਨਾਜ  ਦੇ ਅਧਿਕਾਰਿਤ ਅਧਿਕਾਰ ਦੇ 25 ਪ੍ਰਤੀਸ਼ਤ ਤੋਂ ਵੱਧ ਨਾ ਹੋਣ ਵਾਲੇ ਮੋਟੇ ਅਨਾਜਾਂ ਤੋਂ ਤਿਆਰ ਆਟੇ ਦੀ ਖਰੀਦ ਲਈ ਸਰਕਾਰ ਤੋਂ ਆਗਿਆ ਮੰਗੀ ਗਈ ਹੈ। ਮੋਟੇ ਅਨਾਜ ਦੀ ਸਰਕਾਰੀ ਖਰੀਦ ਅਤੇ ਇਸ ਦੀ ਵੰਡ ਵਰਤੇ ਗਏ ਅਨਾਜ ਦੀ ਚੋਣ ਅਤੇ ਇਸ ਦੀ ਮੰਗ 'ਤੇ ਨਿਰਧਾਰਿਤ ਮਾਤਰਾ 'ਤੇ ਅਧਾਰਿਤ ਹੋਵੇਗੀ। ਮੋਟੇ ਅਨਾਜ ਦੇ ਆਟੇ ਦੀਆਂ ਤਿੰਨ ਪ੍ਰਸਿੱਧ ਕਿਸਮਾਂ ਜਿਵੇਂ ਬਾਜਰਾ, ਜਵਾਰ ਅਤੇ ਰਾਗੀ ਫੌਜਾਂ ਨੂੰ ਤਰਜੀਹ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਉਪਲਬਧ ਕਰਵਾਈਆਂ ਜਾਣਗੀਆਂ। ਬਾਜਰੇ ਵਿੱਚ ਪ੍ਰੋਟੀਨ, ਸੂਖਮ ਪੌਸ਼ਟਿਕ ਤੱਤਾਂ ਅਤੇ ਫਾਈਟੋ-ਕੈਮੀਕਲਸ ਦਾ ਇੱਕ ਚੰਗਾ ਸਰੋਤ ਹੋਣ ਦਾ ਫਾਇਦਾ ਹੁੰਦਾ ਹੈ, ਜਿਸ ਨਾਲ ਸੈਨਿਕਾਂ ਦੀ ਖੁਰਾਕ ਦੇ ਪੋਸ਼ਣ ਸੰਬੰਧੀ ਪ੍ਰੋਫਾਈਲ ਨੂੰ ਹੁਲਾਰਾ ਮਿਲਦਾ ਹੈ।
ਇਸ ਤੋਂ ਇਲਾਵਾ, ਵੱਡੇ ਪੱਧਰ 'ਤੇ ਹੋਣ ਵਾਲੇ ਸਮਾਗਮਾਂ, ਬੜਾਖਾਨਾਂ, ਕੰਟੀਨਾਂ ਅਤੇ ਘਰ ਦੀ ਰਸੋਈ ਵਿੱਚ ਖਾਣਾ ਪਕਾਉਣ ਦੇ ਦੌਰਾਨ ਮੋਟੇ ਅਨਾਜ ਦੀ ਵਿਆਪਕ ਵਰਤੋਂ ਲਈ ਸਲਾਹ ਜਾਰੀ ਕੀਤੀ ਗਈ ਹੈ। ਮੋਟੇ ਅਨਾਜ ਤੋਂ ਸੁਅਸਥ, ਸੁਆਦਲੇ ਅਤੇ ਪੌਸ਼ਟਿਕ ਪਕਵਾਨ ਤਿਆਰ ਕਰਨ ਲਈ ਰਸੋਈਏ ਕਰਮਚਾਰੀਆਂ ਨੂੰ ਕੇਂਦਰੀ ਪੱਧਰ ‘ਤੇ ਟ੍ਰੇਨਿੰਗ ਦਿੱਤੀ ਜਾ ਰਹੀ ਹੈ। ਦੇਸ਼ ਦੀਆਂ ਉੱਤਰੀ ਸਰਹੱਦਾਂ 'ਤੇ ਤੈਨਾਤ ਸੈਨਿਕਾਂ ਨੂੰ ਵੈਲਯੂ ਐਡਿਡ ਮੋਟੇ ਅਨਾਜ ਦੇ ਉਤਪਾਦਾਂ ਅਤੇ ਹਲਕੇ ਸਨੈਕਸ ਦੀ ਵਿਵਸਥਾ 'ਤੇ ਵਿਸ਼ੇਸ਼ ਜ਼ੋਰ ਦਿੱਤਾ ਗਿਆ ਹੈ। ਮੋਟੇ ਅਨਾਜਾਂ ਤੋਂ ਤਿਆਰ ਭੋਜਨ ਉਤਪਾਦਾਂ ਨੂੰ ਸੀਐੱਸਡੀ ਕੰਟੀਨਾਂ ਜ਼ਰੀਏ ਪੇਸ਼ ਕੀਤਾ ਜਾ ਰਿਹਾ ਹੈ, ਨਾਲ ਹੀ ਸ਼ਾਪਿੰਗ ਕੰਪਲੈਕਸਾਂ ਵਿੱਚ ਉਨ੍ਹਾਂ ਦੀ ਵਿਕਰੀ ਲਈ ਸਮਰਪਿਤ ਕੋਨੇ ਬਣਾਏ ਜਾ ਰਹੇ ਹਨ। ਵਿੱਦਿਅਕ ਅਦਾਰਿਆਂ ਵਿੱਚ ‘ਆਪਣੇ ਮੋਟੇ ਅਨਾਜ ਨੂੰ ਜਾਣੋ’ ਜਾਗਰੂਕਤਾ ਮੁਹਿੰਮ ਵੀ ਚਲਾਈ ਜਾ ਰਹੀ ਹੈ।
ਰੱਖਿਆ ਮੰਤਰਾਲਾ
ਇੰਦਰ— 21 ਅਭਿਆਸ ਦਾ ਉਦਘਾਟਨੀ ਸਮਾਗਮ
ਭਾਰਤ—ਰੂਸ ਸੰਯੁਕਤ ਸਿਖਲਾਈ ਅਭਿਆਸ ਇੰਦਰ — 2021, 04 ਅਗਸਤ 2021 ਨੂੰ ਇੱਕ ਸ਼ਾਨਦਾਰ ਉਦਘਾਟਨੀ ਸਮਾਗਮ ਨਾਲ ਪਰੂਡ ਬੋਆਏ ਰੇਂਜੇਸ , ਵੋਲਗੋਗਰੈਡ ਵਿੱਚ ਸ਼ੁਰੂ ਹੋਇਆ । ਇਸ ਵਿੱਚ ਦੋਨਾਂ ਮੁਲਕਾਂ ਦੇ ਰਾਸ਼ਟਰੀ ਝੰਡਿਆਂ ਨੂੰ ਲਹਿਰਾਉਂਦਿਆਂ ਦੇਖਿਆ ਗਿਆ । ਅਭਿਆਸ ਇੰਦਰ — 2021 ਭਾਰਤੀ ਅਤੇ ਰੂਸ ਫੌਜਾਂ ਵਿਚਾਲੇ ਅੰਤਰ ਕਾਰਜਸ਼ੀਲਤਾ ਵਧਾਏਗਾ ।
ਅਭਿਆਸ ਦਾ ਮਕਸਦ ਭਾਰਤੀ ਅਤੇ ਰੂਸੀ ਫੌਜਾਂ ਨੂੰ ਸੰਯੁਕਤ ਸਿਖਲਾਈ ਦੀ ਸਹੂਲਤ ਦੇਣ ਲਈ ਸਾਂਝੇ ਤੌਰ ਤੇ ਸੰਯੁਕਤ ਰਾਸ਼ਟਰ ਮੈਂਡੇਟ ਤਹਿਤ ਅੱਤਵਾਦ ਸੰਚਾਲਨਾਂ ਦੇ ਟਾਕਰੇ ਲਈ ਯੋਜਨਾ ਬਨਾਉਣਾ ਅਤੇ ਲਾਗੂ ਕਰਨਾ ਹੈ । ਅਭਿਆਸਾਂ ਦੌਰਾਨ ਦੋਨਾਂ ਟੁਕੜੀਆਂ ਦੇ ਮਾਹਿਰ ਗਰੁੱਪਾਂ ਵਿਚਾਲੇ ਅਕਾਦਮਿਕ ਵਿਚਾਰ ਵਟਾਂਦਰਾ ਵੀ ਹੋਵੇਗਾ । ਅਭਿਆਸ ਅੱਤਵਾਦ ਵਿਰੋਧੀ ਸੰਚਾਲਨ ਕਰਨ ਅਤੇ ਯੁਨਿਟ ਪੱਧਰ ਦੇ ਸਾਂਝੀ ਯੋਜਨਾ ਤੇ ਕੇਂਦਰਿਤ ਹੋਵੇਗਾ ਅਤੇ ਘੇਰਾ ਅਤੇ ਤਲਾਸ਼ੀ ਸੰਚਾਲਨਾਂ , ਭੇਦ ਇਕੱਠੇ ਕਰਨਾ ਅਤੇ ਮਨੁੱਖਤਾ ਅਧਾਰਿਤ ਕਾਨੂੰਨਾਂ ਦੇ ਪ੍ਰਬੰਧਨ ਧਾਰਨਾ ਅਤੇ ਸਾਂਝਾ ਕਰਨਾ ਅਤੇ ਮਸਨੂਈ ਸੈਟਿੰਗਸ ਵਿੱਚ ਬੰਧੀਆਂ ਨੂੰ ਛਡਾਉਣਾ ਸ਼ਾਮਲ ਹੈ ।
ਅਭਿਆਸ ਇੰਦਰ — 2021 ਆਪਸੀ ਵਿਸ਼ਵਾਸ ਅੰਤਰ ਕਾਰਜਸ਼ੀਲਤਾ ਨੂੰ ਮਜ਼ਬੂਤ ਕਰੇਗਾ ਅਤੇ ਦੋਹਾਂ ਫੌਜਾਂ ਵਿਚਾਲੇ ਵਧੀਆ ਅਭਿਆਸਾਂ ਨੂੰ ਸਾਂਝਾ ਕਰੇਗਾ । ਭਾਰਤ ਰੂਸ ਰੱਖਿਆ ਸਹਿਯੋਗ ਦੇ ਇਤਿਹਾਸ ਵਿੱਚ ਇਹ ਇੱਕ ਹੋਰ ਮਹੱਤਵਪੂਰਨ ਈਵੈਂਟ ਹੋਵੇਗੀ ।
|
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
|
ਕੋਰੋਨਾ ਸੰਕਟ ਦੇ ਦੌਰਾਨ ਪੀਐੱਮਯੂਵਾਈ ਦੇ ਅਧੀਨ ਸਿਲੰਡਰ ਵੰਡੇ ਗਏ
01.05.2016 ਤੋਂ ਪ੍ਰਧਾਨ ਮੰਤਰੀ ਉੱਜਵਲਾ ਯੋਜਨਾ  ਦੀ ਸ਼ੁਰੂਆਤ ਗ਼ਰੀਬ ਘਰਾਂ ਦੀ ਬਾਲਗ ਮਹਿਲਾਵਾਂਨੂੰ ਡਿਪਾਜ਼ਿਟ ਮੁਫ਼ਤ ਐੱਲਪੀਜੀਦੇਣ ਲਈ ਕੀਤੀ ਗਈ ਸੀ| ਇਸਦਾ ਟੀਚਾ 7 ਸਤੰਬਰ, 2019 ਨੂੰ ਪ੍ਰਾਪਤ ਕੀਤਾ ਗਿਆ ਸੀ। ਸਾਲਾਂ ਬੱਧੀ ਸਕੀਮ ਅਧੀਨ ਜਾਰੀ ਕੀਤੇ ਗਏ ਐੱਲਪੀਜੀ ਕਨੈਕਸ਼ਨਾਂ ਦੇ ਵੇਰਵੇ ਹੇਠ ਦਿੱਤੇ ਅਨੁਸਾਰ ਹਨ: -
|
|
ਸਾਲ
|
|
2016 - 17
|
|
2017 - 18
|
|
2018-19
|
|
2019-20
|
|
ਜਾਰੀ ਕੀਤੇ ਗਏ ਕਨੈਕਸ਼ਨਾਂ ਦੀ ਗਿਣਤੀ
|
|
200.3 ਲੱਖ
|
|
155.7 ਲੱਖ
|
|
362.9 ਲੱਖ
|
|
82.64 ਲੱਖ
ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਯਾਣ ਯੋਜਨਾ ਦੇ ਤਹਿਤ ਪੀਐੱਮਯੂਵਾਈ ਦੇ ਲਾਭਾਰਥੀਆਂ ਨੂੰ ਅਪ੍ਰੈਲ, 2020 ਤੋਂ ਅਗਸਤ, 2020 ਤੱਕ ਜਾਰੀ ਕੀਤੇ ਗਏ ਰੀਫਿਲ ਅਤੇ ਜਾਰੀ ਕੀਤੀ ਗਈ ਰਕਮ ਦਾ ਰਾਜ / ਕੇਂਦਰ ਸ਼ਾਸਿਤ ਪ੍ਰਦੇਸ਼ ਅਨੁਸਾਰ ਵੇਰਵਾ ਅਨੈਕਸ਼ਰ ਵਿੱਚ ਹੈ|
ਇਹ ਜਾਣਕਾਰੀ ਕੇਂਦਰੀ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰੀ,ਸ਼੍ਰੀਧਰਮੇਂਦਰ ਪ੍ਰਧਾਨ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।